joelniklaus/EU_Wikipedias huggingface dataset:
Alekss Galčeņuks

Alekss Galčeņuks (; dzimis 1994. gada 12. februārī) ir baltkrievu izcelsmes ASV hokejists, centra uzbrucējs. Pašlaik (2020) spēlē Nacionālās hokeja līgas kluba Minesotas "Wild" rindās.

Spēlētāja karjera 
2010. gadā hokejists pievienojās Ontārio hokeja līgas kluba Sarnijas "Sting" rindām, savu pirmo OHL sezonu noslēdzot līgas rezultatīvāko spēlētāju divdesmitniekā. 2011.—12. gada sezonas ievadā Galčeņuks guva smagu traumu, kuras dēļ sezonas gaitā aizvadīja vien astoņas spēles. 2012. gada NHL draftā Galčeņuku ar kopējo trešo numuru izvēlējās Monreālas "Canadiens". 2012.—13. gada NHL sezonas lokauta laikā turpināja spēlēt "Sting" rindās, taču NHL sezonai sākoties Galčeņuks 48 spēles aizvadīja jau Monreālas "Canadiens" rindās.

2019. gadā tika aizmainīts uz Pitsburgas "Penguins", savukārt 2020. gada februārī nonāca jau Minesotas "Wild" sastāvā.

ASV hokeja izlases rindās izcīnījis bronzas medaļas 2013. gada Pasaules čempionātā. Izšķirošajās bronzas medaļas spēlē pret Somiju tieši Galčeņuks bija tas, kurš pēcspēles metienu sērijā guva uzvaru nesošos vārtus.

Spēlētāja statistika

Klubu statistika

Izlases statistika

Ārējās saites 

1994. gadā dzimušie
ASV hokejisti
Monreālas "Canadiens" spēlētāji
Arizonas "Coyotes" spēlētāji
Pitsburgas "Penguins" spēlētāji
Minesotas "Wild" spēlētāji
NHL drafta pirmās kārtas izvēles
Viskonsinā dzimušie
Indriksons

Indriksons ir ģermāņu valodu cilmes latviešu un igauņu uzvārds ("Indriķa dēls").

Cilvēki ar šādu uzvārdu 
 Arnolds Indriksons (1893—1941), virsnieks un vieglatlēts, piedalījās 1912. gada vasaras olimpiskajās spēlēs Stokholmā
 Guntis Indriksons (1955), uzņēmējs un futbola funkcionārs
 Guntars Indriksons, futbola funkcionārs

Latviešu uzvārdi
Antra Stafecka

Antra Stafecka (dzimusi ) ir latviešu dziedātāja. 2008. gadā piedalījās TV3 šovā "Koru kari" Lielvārdes Violetā kora sastāvā. 2012. gada sākumā Stafecka uzsāka dalību LNT šovā "OKartes skatuve 2". Neskatoties uz veiksmīgo sniegumu un vairākām uzvarām koncertos, dziedātāja veselības problēmu dēļ bija spiesta šovu pamest. 2012. gada aprīlī Stafecka piedalījās arī "Jaunais vilnis 2012" atlasē. 2013. gadā Antra Stafecka piedalījās Eirovīzijas dziesmu konkursa Latvijas nacionālajā atlasē "Dziesma 2013" ar dziesmu When You Are With Me, finālā ieņēma 4. vietu. 2015. gadā Antra arī piedalījās Eirovīzijas dziesmu konkursa Latvijas nacionālajā atlasē "Supernova 2015" ar dziesmu "It's The Night", diemžēl finālā neiekļuva.

Atsauces 

1991. gadā dzimušie
Latviešu dziedātāji
Supernovas dalībnieki
Teodors Bļugers

Teodors Bļugers, Ziemeļamerikā pazīstams arī kā Teddy Blueger, (dzimis  Rīgā) ir latviešu hokejists, spēlē uzbrucēja pozīcijā, Latvijas jaunatnes un pieaugušo izlašu dalībnieks. Pašlaik (2022) pārstāv Nacionālā hokeja līgas klubu Pitsburgas "Penguins".

Spēlētāja karjera 
2009.—2010. gada sezonā spēlēja Midget līgas komandā Shattuck St. Mary's U16, taču jau nākamajā sezonā spēlēja ASV hokeja līgas (USHS) klubā Shattuck St. Mary's Midget Prep, kur aizvadīja arī 2011.—2012. gada sezonu.

2012. gada NHL draftā viņu Pitsburgas "Penguins" izraudzījās ar kopējo 52. kārtas numuru drafta otrajā kārtā. Bļugers kļuva par visu laiku trešo visaugstāk draftēto latviešu hokejistu pēc Zemgus Girgensona (2012. gadā tika izvēlēts ar 14. numuru) un Sanda Ozoliņa (1991. gadā tika izvēlēts ar 30. numuru).

2012. gada rudenī uzsāka mācības Minesotas Štata universitātē, spēlējot tās komandā arī NCAA čempionātā. 2015.—16. gada sezonā bjia komandas rezultatīvākais spēlētājs un tika iekļauts arī NCAA simboliskajā izlasē. 2016. gada 23. martā noslēdza divu gadu līgumu ar NHL vienību Pitsburgas "Penguins" un līdz sezonas beigām uz pārbaudes laiku pievienojās AHL klubam Skrentonas "Penguins". Arī turpmākās sezonas Bļugers aizvadīja Skrentonas "Penguins" rindās. Lai gan 2018. gada februārī tika izsaukts uz Pitsburgas "Penguins" un tās sastāvā bija desmit dienas, nevienā NHL spēlē uzbrucējs laukumā tā arī nedevās. 2019. gada janvāra beigās vēlreiz tika izsaukts uz Pitsburgas "Penguins" un šīs komandas sastāvā debitēja NHL 2019. gada 30. janvārī. Savā otrajā NHL spēlē pret Otavas "Senators" guva savus pirmos vārtus šajā līgā. Īsi pirms regulārās sezonas izskaņas vairākas spēles aizvadīja komandas otrajā maiņā kopā ar Jevgeņiju Malkinu un Filu Keselu. Nākamo sezonu Bļugers jau pilnībā aizvadīja NHL, tās lielāko daļu spēlējot "Penguins" ceturtās maiņas centra pozīcijā. 2020.—21. gada sezonā visbiežāk spēlēja kā trešās maiņas centra uzbrucējs.

Latvijas hokeja izlases sastāvā spēlējis 2012., 2013. un 2014. gada Pasaules čempionātos junioriem, kā arī 2017., 2018. un 2019. gada pasaules čempionātos.

Karjeras statistika

Klubu karjera

Izlase

Atsauces

Ārējās saites 

1994. gadā dzimušie
Rīgā dzimušie
Latvijas hokejisti
Pitsburgas "Penguins" spēlētāji
Sauthemptona

Sauthemptona (, ) ir pilsēta (city) un vienotā pašvaldība Anglijā, Apvienotajā Karalistē, Hempšīras ceremoniālās grāfistes lielākā pilsēta. Arheoloģiskie atradumi liecina, ka pilsētas teritorija bijusi apdzīvota jau pirms akmens laikmeta. Sauthemptonas iedzīvotāju skaits  sasniedza 239,7 tūkstošus. Pilsēta atrodas 120 km attālumā no Londonas un 30 km attālumā no Portsmutas. Tajā atrodas liela osta. Kopā ar Portsmutu veido metropoles apgabalu. Ar kopējo iedzīvotāju skaitu lielāku nekā viens miljons šis ir viens no apdzīvotākajiem metropoles apgabaliem Apvienotajā Karalistē. Nozīmīgākie darba devēji pilsētā ir Sauthemptonas Universitāte, Sauthemptonas lidosta, Ford Transit rūpnīca, kā arī vairāki citi uzņēmumi. Sauthemptonā ir bāzēts Anglijas Premjerlīgas futbola klubs Southampton FC.

Ārējās saites 

 

Anglijas pilsētas
Anglijas vienotās pašvaldības
Spānijas Impērija

Spānijas Impērija () sastāvēja no teritorijām un kolonijām visā pasaulē, ko pārvaldīja Spānija. Spānijas Impērija pastāvēja no Lielajiem ģeogrāfiskajiem atklājumiem un bija viena no pasaules pirmajām globālajām impērijām. Habsburgu laikā Spānija sasniedza politiskās un ekonomiskās varas augstāko punktu, tādējādi tā kļuva par galveno globālo varu. Tās izveidošana 15. gadsimtā iesāka mūsdienu globālo laikmetu piecus gadsimtus ilgo Eiropas dominanci pasaulē. Spānijas ārpus Eiropas esošie teritoriālie pārvaldījumi pastāvēja no pirmajiem braucieniem uz Ameriku 1492. gadā līdz pēdējo Āfrikas valstu neatkarības iegūšanai 1970. gados.

Spānijas vēsture
Dzjins Haipens

Dzjins Haipens (, dzimis ) ir Ķīnas kosmonauts, Tautas Atbrīvošanas armijas Gaisa spēku iznīcinātājpilots, ģenerālmajors.

Dzjins 1998. gadā tika izvēlēts pirmajā Ķīnas kosmonautu grupā. Bija kosmosa kuģa Shenzhou 6 apkalpes dublieris.

Pirmo kosmisko lidojumu Dzjins Haipens veica 2008. gada septembrī ar kosmosa kuģi Shenzhou 7, trešajā Ķīnas pilotējamajā misijā.

Otro lidojumu viņš veica 2012. gada jūnijā ar Shenzhou 9, esot kosmosa kuģa komandierim. Misijas laikā veikta pirmā pilotējamā kosmiskā aparāta saslēgšanās ar kosmosa stacijas prototipu Tiangong 1.

Trešajā lidojumā kosmosā Dzjins Haipens devās 2016. gada oktobrī kā kosmosa kuģa Shenzhou 11 komandieris. Kosmosa kuģis saslēdzās ar orbitālo laboratoriju Tiangong 2. Lidojuma ilgums — 32 dienas 6 stundas 25 minūtes.

Kosmisko lidojumu kopsavilkums:

Atsauces

Ārējās saites 

 Dzjina Haipena biogrāfija spacefacts.de vietnē 

Ķīnas kosmonauti
Liu Jana

Liu Jana (, dzimusi ) ir Ķīnas kosmonaute, Tautas Atbrīvošanas armijas Gaisa spēku lidotāja, majore. 2012. gadā viņa kļuva par pirmo Ķīnas sievieti kosmosā.

Liu 2010. gadā tika izvēlēta Ķīnas pirmo sieviešu kosmonautu grupā. 

Pirmo kosmisko lidojumu Liu Jana veica 2012. gada jūnijā ar kosmosa kuģi Shenzhou 9. Misijas laikā veikta pirmā pilotējamā kosmiskā aparāta saslēgšanās ar kosmosa stacijas prototipu Tiangong 1.

2015. gadā Jana dzemdēja bērnu.

Otro reizi kosmosā Liu Jana devās 2022. gada 5. jūnijā, esot kosmosa kuģa Shenzhou 14 operatoram.

Kosmisko lidojumu kopsavilkums:

Atsauces

Ārējās saites 

 Liu Janas biogrāfija spacefacts.de vietnē 

Ķīnas kosmonauti
Kosmonautes
Liu

Liu () ir ļoti izplatīts ķīniešu cilmes uzvārds. Cilvēki ar šo uzvārdu:
 Liu Jana (刘洋, Liú Yáng; 1978) — Ķīnas kosmonaute;
 Liu Sjans (刘翔, Liú Xiáng; 1983) — Ķīnas vieglatlēts, barjerskrējējs;
 Liu Sjaobo (刘晓波, Liu Xiaobo; 1955) — Ķīnas literāts un cilvēktiesību aizstāvis;
 Liu Vans (刘旺, Liú Wang; 1969) — Ķīnas kosmonauts.

Ķīniešu uzvārdi
Tianhui 1B

Tianhui 1B jeb Tianhui 1-02 ir Ķīnas stereotopogrāfiskās kartēšanas pavadonis. Tas palaists 2012. gadā Tautas Atbrīvošanas armijas vajadzībām.

Pavadoni izgatavojuši: Hangtian Dongfanghong Weixing Corporation, Ķīnas Aerokosmiskās zinātnes un tehnoloģiju korporācija, Ķīnas Kosmosa tehnoloģiju akadēmija.

Kosmiskais aparāts apgādāts ar trīs dimensiju kameru un CCD kameru ar Zemes virsmas objektu izšķirtspēju 5 m, spektra diapazonu 0,51 µm līdz 0,69 µm un kameras leņķi 25 grādi. Ir arī multispektālā kamera ar izšķirtspēju 10 m, kas darbojas diapazonā 0,43 µm līdz 0,52 µm, 0,52 µm līdz 0,61 µm, 0,61 µm līdz 0,69 µm un 0,76 µm līdz 0,90 µm. Kameru uzņemšanas platums ir 60 km.

Lidojuma gaita 
Tianhui 1B tika palaists  07:10 UTC ar nesējraķeti Chang Zheng 2D no Dzjucjuaņas pavadoņu palaišanas centra. 07:21 UTC pavadonis atdalījās no pēdējās pakāpes un ievadīts solārsinhronā orbītā.

Atsauces

Ārējās saites 
 TH 1, 1B Gunter Dirk Kreb

1B
Tianhui 1A

Tianhui 1A jeb Tianhui 1-01 ir Ķīnas stereotopogrāfiskās kartēšanas pavadonis, kas palaists 2010. gadā. To apkalpo Tautas Atbrīvošanas armija.

Pavadoni izgatavojuši: Hangtian Dongfanghong Weixing Corporation, Ķīnas Aerokosmiskās zinātnes un tehnoloģiju korporācija, Ķīnas Kosmosa tehnoloģiju akadēmija.

Kosmiskais aparāts apgādāts ar trīs dimensiju kameru un CCD kameru ar Zemes virsmas objektu izķširtspēju 5 m, spektra diapazonu 0,51 µm līdz 0,69 µm un kameras leņķi 25 grādi. Ir arī multispektālā kamera ar izķširtspēju 10 m, kas darbojas diapazonā 0,43 µm līdz 0,52 µm, 0,52 µm līdz 0,61 µm, 0,61 µm līdz 0,69 µm un 0,76 µm līdz 0,90 µm. Kameru uzņemšanas platums ir 60 km.

Lidojuma gaita 
Tianhui 1A tika palaists  07:10:04 UTC ar nesējraķeti Chang Zheng 2D no Dzjucjuaņas pavadoņu palaišanas centra. Pavadonis ievadīts solārsinhronā orbītā.

Atsauces

Ārējās saites 
 TH 1, 1B Gunter Dirk Kreb

1A
Sandra Sondore Kukule

Sandra Sondore Kukule (dzimusi ) ir latviešu juriste un politiķe, Reformu partijas valdes locekle.

Biogrāfija 
Izglītību ieguvusi Rīgas 50. vidusskolā un Latvijas Universitātē.

1998. gadā piedalījusies skaistumkonkursā "Misis Latvija" un ieguvusi titulu "Skatītāju simpātija". 1999. gadā S. Kukule kļuva par Latvijas prezidentes Vairas Vīķes-Freibergas padomnieci. Pēc V. Vīķes-Freibergas prezidenta amata termiņa beigām kļuva par nākamā prezidenta Valda Zatlera padomnieci likumdošanas jautājumos, padomnieces amatā bijusi līdz 2011. gadam, kad beidzās V. Zatlera prezidenta amata termiņš. 2011. gadā bijusi viena no Zatlera Reformu partijas dibinātājām, pēc tam kļuvusi par vienu no partijas valdes loceklēm.

2001. gadā startējusi Latvijas pašvaldību vēlēšanās, no Latvijas Sociāldemokrātiskās strādnieku partijas saraksta kandidējot uz vietu Rīgas domē, taču netika ievēlēta. Pēc diviem gadiem izstājusies no partijas. 2011. gadā S. Sondore Kukule kandidēja 11. Saeimas vēlēšanās no Zatlera Reformu partijas saraksta, taču netika ievēlēta valsts parlamentā. 2011. gada beigās kļuva par ārlietu ministra Edgara Rinkēviča padomnieci.

Atsauces

Ārējās saites 
 CVK profils

1971. gadā dzimušie
Latvijas juristi
Latvijas politiķi
Latvijas Universitātes absolventi
Ādažu novadā dzimušie
Bauskas rātsnams

Bauskas rātsnams ir 17. gadsimtā celts rātsnams Bauskā, kas pēc tā uzcelšanas esot bijis lielākais un greznākais rātsnams visā Kurzemes un Zemgales hercogistē. 2011. gadā tika pabeigta tā rekonstrukcija un tas ir atguva pirmatnējo izskatu. Pašlaik Bauskas rātsnamā atrodas tūrisma informācijas centrs un izstāžu zāle. Rātsnama ēka ir valsts nozīmes arhitektūras piemineklis.

Vēsture 
1615. gada 18.decembrī Zemgales hercogs Frīdrihs Bauskas pilsētai deva atļauju celt rātsnamu. 19. gadsimta vidū pilsētas rāte nolēma nojaukt avārijas stāvoklī esošo rātsnama zvanu torni, kā zvans sasauca pilsētniekus uz sanāksmēm. 1869. gadā ēkai nojauca otro stāvu, izveidojot vienstāva namu, kam veiktas vairākas pārbūves. Rātsnams tolaik bija vienīgais mūra nams pilsētā, atskaitot Sv.Gara baznīcu. Kādā 1657. gada dokumentā pieminēts rātsnama vīna pagrabs.

Arheoloģiskajos izrakumos konstatēts, ka vienstāva mūra ēka šeit bijusi jau pirms 1615. gada, kas pēc hercoga Frīdriha piešķirtās privilēģijas pārtapusi par divstāvu ēku ar torni. Nav zināms gads, kurā tika pabeigta divstāvu rātsnama būve. Senākā celtne varētu būt tapusi 16. gadsimta beigās, kad, pēc Kurzemes un Zemgales hercoga Gotharda 1584. gada rīkojuma, tika likvidēta Vairogmiesta apbūve pie Bauskas pils un izveidota jauna pilsētveida apmetne tagadējās vecpilsētas vietā. Izrakumos atrastie glazēto krāsns podiņu fragmenti liecina par greznām krāsnīm.

Rekonstrukcija 
Rātsnama rekonstrukcijas projekta izstrādei vērtīgākais izejmateriāls bija 1840. gada uzmērījumi ar fasāžu zīmējumiem. Ņemot vērā, ka drīz pēc tam, 1852. gadā, tika nojaukts tornis un 17 gadus vēlāk — otrais stāvs, tad šos materiālus var uzskatīt par neaizstājamiem.

Bauskas rāte 
Bauskas rāti 17. gadsimtā veidoja birģermeistars, pilsētas fogts un pieci rātskungi. Rātskungus un birģermeistaru ievēlēja uz mūžu. Kad kāds rātskungs nomira, tad atlikušie viņa vietā izvēlējās citu no pilsētas namnieku vidus. Par birģermeistaru ievēlēja kādu no rātskungiem. Rātei bija arī tiesu varas funkcija. Fogts sprieda tiesu pilsētas iedzīvotājiem, bet šis spriedums stājās spēkā, kad to bija apstiprinājusi rāte. Rātes tiesas spriedumus varēja pārsūdzēt tikai hercoga galma tiesā. Namnieki nedrīkstēja pa tiešo sūdzēties pilskunga vai galma tiesā, no sākuma sūdzību vajadzēja skatīt rātes tiesā.

Tranzīttirdzniecības preču svēršana un muitas iekasēšana notika pilsētas rātsnamā, tādējādi papildinot pilsētas kasi.

Atsauces

Ārējās saites 

Bauska
Arhitektūras pieminekļi Latvijā
Rātsnami Latvijā
Ēriks Džonsons (hokejists)

Ēriks Roberts Džonsons (; dzimis 1988. gada 21. martā) ir profesionāls amerikāņu hokejists, aizsargs. Pašlaik (2013) Džonsons spēlē Nacionālās hokeja līgas kluba Kolorādo "Avalanche" sastāvā.

Spēlētāja karjera 
Profesionālo karjeru Džonsons uzsāka 2007.—08. gada sezonā, kad debitēja NHL kluba Sentluisas "Blues" rindās. 2008. gada vasarā Ēriks piedzīvoja smagu traumu, kuras rezultātā izlaida visu nākamo sezonu, taču "Blues" ierindā atgriezās jau līdz ar 2009.—10. gada sezonu.

2011. gada februārī Džonsons tika aizmainīts uz Kolorādo "Avalanche" vienību.

ASV hokeja izlases sastāvā Džonsons izcīnījis  sudraba medaļu 2010. gada olimpiskajās spēlēs, kā arī bronzas medaļu 2013. gada Pasaules čempionātā. Džonsons spēlējis arī 2007. gada Pasaules čempionātā.

Ārējās saites 

1988. gadā dzimušie
ASV hokejisti
Sentluisas "Blues" spēlētāji
Kolorādo "Avalanche" spēlētāji
Hokejisti 2010. gada ziemas olimpiskajās spēlēs
Olimpiskās sudraba medaļas ieguvēji
NHL drafta pirmās kārtas izvēles
USA-236

USA-236, zināms arī kā NRO L-38, ir ASV militārs pavadonis. Tas tika palaists 2012. gada jūnijā Nacionālā izmeklēšanas biroja vajadzībām. 

Pavadonis tika palaists  12:28 UTC ar nesējraķeti Atlas V/401 (AV-023) no Kanaveralas zemesraga Gaisa spēku stacijas.

Lai gan kosmiskā aparāta parametri un misijas detaļas oficiāli netiek izpaustas, neatkarīgi eksperti uzskata, ka NRO L-38 ir militārās sakaru sistēmas Satellite Data System trešās paaudzes pavadonis. SDS-3 sistēma sastāv no eliptiskās un ģeostacionārās orbītās riņķojošiem aparātiem, kas paredzēti radiosignālu retranslācijai. USA-236 ievadīts ģeostacionārā orbītā.

Atsauces

Ārējās saites 
 SDS-3 1, 2, 3, 4, 5, 6, 7 (Quasar ?) Gunter Dirk Krebs 

Satellite Data System
Džeks Džonsons

Džeks Džonsons (; dzimis 1987. gada 13. janvārī) ir amerikāņu hokejists, aizsargs, ASV hokeja izlases dalībnieks. Pašlaik (2022) Džonsons spēlē Nacionālās hokeja līgas kluba Kolorādo "Avalanche" sastāvā.

Spēlētāja karjera 
Profesionāļa karjeru Džonsons uzsāka 2006.—07. gada sezonas izskaņā, kad debitēja NHL kluba Losandželosas "Kings" sastāvā. Lai gan spēlētāju draftēja Karolīnas "Hurricanes", jau 2006. gadā viņa tiesības bija aizmainītas uz "Kings" vienību. 2007.—08. gada sezona bija pirmā pilnā Džonsona sezona NHL. 2008.—09. gada sezonā Džonsons izlaida 41 spēli traumas dēļ.

2011. gada ievadā Džonsons pagarināja savu līgumu ar Losandželosas "Kings" uz nākamajiem septiņiem gadiem, taču gadu vēlāk, 2011.—12. gada sezonas vidū, tika aizmainīts uz Kolumbusas "Blue Jackets" vienību. 2018. gada vasarā noslēdza piecu gadu līgumu ar Pitsburgas "Penguins". Divus gadus vēlāk "Penguins" izpirka līgumu, un aizsargs pievienojās Ņujorkas "Rangers".

ASV hokeja izlases sastāvā Džonsons izcīnījis 2010. gada olimpisko spēļu sudraba medaļu, sākot ar 2007. gadu spēlējis arī piecos  Pasaules čempionātos, divreiz pildot arī valstsvienības kapteiņa funkcijas.

Ārējās saites

Atsauces 

1987. gadā dzimušie
ASV hokejisti
Losandželosas "Kings" spēlētāji
Kolumbusas "Blue Jackets" spēlētāji
Pitsburgas "Penguins" spēlētāji
Ņujorkas "Rangers" spēlētāji
Hokejisti 2010. gada ziemas olimpiskajās spēlēs
Olimpiskās sudraba medaļas ieguvēji
NHL drafta pirmās kārtas izvēles
Ēriks Kārlsons

Ēriks Kārlsons (; dzimis 1990. gada 31. maijā) ir zviedru hokejists, aizsargs, Zviedrijas hokeja izlases dalībnieks. Pašlaik (2022) Kārlsons spēlē Nacionālās hokeja līgas kluba Sanhosē "Sharks" sastāvā, pilda komandas kapteiņa  asistenta funkcijas.

Spēlētāja karjera 
Profesionāļa karjeru Kārlsons uzsāka 2007.—08. gada sezonas otrajā pusē, kad debitēja Zviedrijas Elitsērijas kluba Frölunda HC sastāvā. Komandas sastāvā Ēriks aizvadīja arī lielāko daļu 2008.—09. gada sezonas, taču 2009. gada vasarā pārcēlās uz Ziemeļameriku.

2009.—10. gada sezonā Kārlsonam izdevās veiksmīga debija NHL, Otavas "Senators" rindās aizvadot 60 spēles. 2011.—12. gada sezonā zviedrs piedzīvoja izrāvienu, 81 spēlē atzīmējoties ar 78 rezultativitātes punktiem un izcīnot arī Džeimsa Norisa balvu. 2012. gada jūnijā Kārlsons līgumu ar "Senators" pagarināja uz nākamajiem septiņiem gadiem. 2014.—15. gada sezonu Kārlsons uzsāka jau kā "Senators" kapteinis, sezonas noslēgumā otro reizi iegūstot Džeimsa Norisa balvu. No 2013. līdz 2016. gadam trīs sezonas pēc kārtas Kārlsons noslēdza kā visas līgas rezultatīvākais aizsargs. Vienlaicīgi viņš bija arī "Senators" rezultatīvākais spēlētājs. Kā Zviedrijas labākais hokejists 2015.—16. gadā Kārlsons ieguva Gulcpucken balvu.

Zviedrijas hokeja izlases sastāvā izcīnījis sudraba medaļu 2014. gada Olimpiskajās spēlēs, tiekot atzīts par turnīra labāko aizsargu un iekļauts arī turnīra simboliskajā izlasē. Kārlsons spēlējis arī 2010. un 2012. gada Pasaules čempionātos, 2010. gadā kopā ar izlasi izcīnot bronzas medaļas.

Ārējās saites 

1990. gadā dzimušie
Zviedrijas hokejisti
Helsinku "Jokerit" spēlētāji
Otavas "Senators" spēlētāji
Hokejisti 2014. gada ziemas olimpiskajās spēlēs
Olimpiskās sudraba medaļas ieguvēji
NHL drafta pirmās kārtas izvēles
Sanhosē "Sharks" spēlētāji
Gunārs Siliņš

Gunārs Siliņš (dzimis , miris ) bija latviešu basketbolists, spēlēja uzbrucēja pozīcijā.

Karjera 
Spēlēt sācis 1939. gadā. Laikā no 1944. līdz 1949. gadam spēlēja Rīgas "Dinamo", vēlāk pārstāvēja Maskavas KGS (1949—1953), no 1953. līdz 1954. gadam bija Maskavas PACN spēlētājs, savukārt Rīgas ASK noslēdza karjeru (1955—1959). Ar panākumiem startējis PSRS čempionātā: piecas reizes izcīnījis zelta (1952, 1955—1958), trīs reizes sudraba (1951, 1953, 1954) un vienu reizi bronza medaļu (1950). G. Siliņš kļuva par pirmo latvieti, kas izcīnījis PSRS čempiontitulu. ASK sastāvā izcīnīja pirmos divus Eiropas čempionvienību kausus 1958. un 1958.—1959. gada sezonā. Aizvadīja 31 spēli Latvijas PSR izlasē, 1956. gadā uzvarēja PSRS Tautu spartakiādē. PSRS izlases sastāvā izcīnīja uzvaru 1953. gada un 3. vietu 1955. gada Eiropas čempionātā. 1954. gadā PSRS izlases sastāvā tika gūta uzvara arī Universiādē.

1953. gadā kļuva par PSRS Nopelniem bagāto sporta meistaru.

Atsauces

Ārējās saites 

 Latvijas basketbola Goda zāles profils
 Latviešu izcilākie centri PSRS ērā, 4.daļa - Gunārs Siliņš

1928. gadā dzimušie
2001. gadā mirušie
Latvijas basketbolisti
PSRS basketbolisti
Basketbola uzbrucēji
Eiropas čempioni basketbolā
PSRS Nopelniem bagātie sporta meistari
Siliņš

Siliņš (sieviešu dzimtē Siliņa) ir latviešu cilmes uzvārds. Cilvēki ar šo uzvārdu:

 Aivars Siliņš (1947) ― latviešu aktieris;
 Aldis Siliņš (1979) ― latviešu aktieris;
 Andris Siliņš (1945) ― latviešu ārsts un politiķis;
 Armands Siliņš ― latviešu operdziedātājs;
 Edgars Imants Siliņš (1927—1998) ― latviešu cietvielu fiziķis;
 Egils Siliņš (1961) ― latviešu operdziedātājs;
 Herberts Siliņš (1926—2001) ― latviešu gleznotājs;
 Gunārs Siliņš (1928—2001) ― latviešu basketbolists;
 Jānis Siliņš:
 Jānis Siliņš (1958) ― latviešu mākslas zinātnieks;
 Jānis Siliņš (1945) ― latviešu riteņbraukšanas treneris un politiķis;
 Klāvs Siliņš (1904—1984) ― latviešu skolotājs un ģeneologs, latviešu personvārdu pētnieks;
 Laimonis Siliņš (1926—2019) ― latviešu aktieris un režisors;
 Leonīds Siliņš (1916—2005) ― latviešu sabiedriskais darbinieks, Latvijas Centrālās padomes dalībnieks;
 Matīss Siliņš (1861—1942) ― latviešu skolotājs un etnogrāfs, pirmais kartogrāfs, kas sastādījis kartes latviešu valodā;
 Ojārs Siliņš (1993) ― latviešu basketbolists;
 Uldis Siliņš ― latviešu aktieris;
 Vilis Siliņš (1874—1935) ― latviešu sabiedriskais darbinieks, zemnieku kooperācijas kustības darbinieks;

Skatīt arī 
 Sils
 Šiliņš

Latviešu uzvārdi
SKS 31. ekspedīcija

SKS 31. ekspedīcija (Экспедиция МКС-31; Expedition 31 jeb ISS-31) bija Krievijas, ASV un Eiropas kosmonautu ekspedīcija Starptautiskajā kosmosa stacijā (SKS) no  līdz .

Apkalpe

Ārējās saites 
 31. ekspedīcija NASA mājas lapā 
 30./31. ekspedīcija Energija mājas lapā  
 31./32. ekspedīcija Energija mājas lapā  

31
Alouette 1

Alouette 1, bija Kanādas pirmais pavadonis. Kanāda pēc PSRS un ASV kļuva par trešo valsti, kura pati izgatavojusi savu Zemes mākslīgo pavadoni. Tas palaists 1962. gadā un 10 gadus izmantots jonosfēras pētījumiem.

Pavadoni izgatavoja Kanādas Aizsardzības un pētījumu telekomunikāciju iestāde (Defence and Research Telecommunications Establishment, DRTE).

Kosmiskajā aparātā uztādīts jonosfēras zondētājs, supergaro viļņu uztvērējs, enerģētisko daļiņu detektors un kosmiskā trokšņa eksperiments. Pavadonis tika stabilizēts, rotējot 1,4 apgriezieni minūtē. Tajā nebija datu ierakstīšanas ierīces, tādēļ informācija tika ievākta tikai tad, kad pavadonis atradās virs zemes stacijām, dienā aptuveni 6 stundas.

Alouette 1 tika palaists  06:05 UTC ar nesējraķeti Thor-Agena-B no Vandenberga Gaisa spēku bāzes starta kompleksa 75-1-1.

1972. gadā pavadonis tika izslēgts.

Ārējās saites 
 Alouette I and II Canadian Space Agency 
 Alouette 1, 2 Gunter Dirk Krebs 

Kanādas kosmiskie aparāti
Valstu pirmie Zemes mākslīgie pavadoņi
Atikuss Ross

Atikuss Ross (; dzimis ) ir angļu mūziķis, komponists un producents. 2010. gadā ieguvis Amerikas Kinoakadēmijas balvu par Labāko oriģinālmūziku filmai "Sociālais tīkls", ko bija sarakstījis kopā ar Trentu Reznoru. Tāpat Ross ir oriģinālmūzikas autors filmām "Meitene ar pūķa tetovējumu" (kopā ar Reznoru), "Īlaijas grāmata" un gaidāmajai filmai 47 Ronin.

Atikuss Ross kopā ar Trentu Reznoru saņēmuši Emmy balvu par mūziku TV miniseriālam Watchmen (2019). 2021. gadā par mūziku animācijas filmai "Dvēsele" Atikuss Ross kopā ar Trentu Reznoru un Džonu Batistu saņēma Kinoakadēmijas balvu nominācijā "Labākā oriģinālmūzika", Zelta globusa balvu nominācijā "Labākais skaņu celiņš" un BAFTA kino balvu nominācijā "Labākā oriģinālmūzika".

Kopš 1990. gadu sākuma ir grupas 12 Rounds dalībnieks, pašlaik ir grupas How to Destroy Angels dalībnieks. Programmējis un producējis četrus grupas Nine Inch Nails albumus.

Ārējās saites 

1968. gadā dzimušie
Londonā dzimušie
Angļu mūziķi
Angļu komponisti
Mūzikas producenti
Kinoakadēmijas balvas ieguvēji komponisti
Zelta globusa balvas ieguvēji
BAFTA kino balvas ieguvēji
Emmy balvas ieguvēji
Grammy balvas ieguvēji
Flattr

Flattr ir 2010. gadā radīta mikromaksājumu sistēma. Tā ļauj finansiāli atbalstīt un saņemt atbalstu tiem, kas reģistrējušies šajā projektā. 

Flattr lietotāji var ieskaitīt savā mājaslapas kontā naudu (mazākais — divus eiro), kuru turpmākā mēneša laikā tie var ziedot citiem lietotājiem, kas ir reģistrējušies Flattr sistēmā. Par katru maksājumu mājaslapa iekasē 10%, kā arī mēneša laikā neiztērēto naudu izlieto labdarībai. 

Tā kā Flattr atbalsta daudzas tīmekļa platformas, piemēram, WordPress, Blogger, Joomla u.c., tad šī sistēma lielākoties tiek izmantota, lai finansiāli atbalstītu dažādus tīmekļa projektus. 

2010. gadā mājaslapa piesaistīja pasaules uzmanību, kad tā kļuva par galveno ziedojumu vācēju WikiLeaks projektam, jo lielākā daļa maksājumu sistēmu atteicās pārskaitīt naudu šim projektam.

Atsauces 

Tīmekļa vietnes
Oleksijs Kasjanovs

Oleksijs Kasjanovs (; dzimis ) ir ukraiņu vieglatlēts, startē desmitcīņas sacensībās.

Piedalījies  Pekinā, kurās izcīnīja 7. vietu ar 8238 punktiem. 2007. gada Universiādē ieņēma 4. vietu. Pasaules čempionātos lielākos panākumus guvis 2009. gadā Berlīnē, kur ar 8479 punktiem ieņēma 4. vietu. 2010. gada Eiropas čempionātā nepabeidza sacensības, toties 2012. gada Pasaules čempionātā telpās izcīnīja sudraba medaļu septiņcīņā ar 6071 punktu. 2012. gada Eiropas čempionātā izcīnīja sudraba medaļu ar 8321 punktu.

Ārējās saites 

1985. gadā dzimušie
Ukrainas vieglatlēti
2008. gada vasaras olimpisko spēļu dalībnieki
2012. gada vasaras olimpisko spēļu dalībnieki
2016. gada vasaras olimpisko spēļu dalībnieki
Luhanskas apgabalā dzimušie
Desmitcīņnieki
1290. gads

1290. gads () bija gads, kas pēc Jūlija kalendāra sākās svētdienā.

Notikumi 
 1. marts — Portugālē tika dibināta Koimbras universitāte.
 18. jūlijs — Anglijas karalis Edvards I Plantagenets pavēlēja visiem ebrejiem atstāt Angliju līdz 1. novembrim.
 1. augusts — tika dibināta Valahijas grāfiste (tradicionālais datums).
 27. septembris — Ķīnā notika spēcīga zemestrīce; upuru skaits tiek lēsts ap 100 tūkstošiem.
 18. decembris — desmit gadus vecais Birgers Magnusons kļuva par Zviedrijas karali.

Nezināms datums 
 mongoļu Zelta Orda iebruka Besarābijā.
 portugāļu valoda tika pasludināta par Portugāles karalistes oficiālo valodu.

Dzimuši 
 4. augusts — Leopolds I Habsburgs, Austrijas hercogs (miris 1326. gadā)

Miruši 
 10. maijs — Rūdolfs II Habsburgs, Austrijas hercogs (dzimis 1270. gadā)
 23. jūnijs — Henriks IV Probuss, Polijas lielkņazs (dzimis 1258. gadā)
 10. jūlijs — Lāslo IV Kumāns (Kun IV. László), Ungārijas karalis (dzimis 1262. gadā)
 18. decembris — Magnuss III Bjelbo, Zviedrijas karalis (dzimis 1240. gadā)
Kijivas Olimpiskais stadions

Kijivas Olimpiskais stadions ir futbola stadions Kijivā, Ukrainā. Stadions tika atklāts . Te savas mājas spēles aizvada Ukrainas futbola izlase un Kijivas "Dinamo". Stadionā ir 65 400 skatītāju vietas, tādējādi tas ir otrs lielākais stadions Austrumeiropā pēc Lužņiku stadiona Krievijā. Šajā stadionā ir notikuši vairāki starptautiska mēroga turnīri, tai skaitā 2012. gada Eiropas čempionāts futbolā, tai skaitā turnīra fināls. Tāpat šeit norisinājās  futbola spēles. UEFA šo stadionu ir atzinis par ceturtās kategorijas stadionu. Olimpiskā stadiona laukums ir 105 x 68 m liels. Stadions kopumā izmaksājis 3,968-4,365 miljardus grivnu.

Ārējās saites 

 Oficiālā mājaslapa 

Futbola stadioni Ukrainā
1980. gada vasaras olimpiskās spēles
2012. gada Eiropas čempionāta futbolā stadioni
Olimpiskās norises vietas futbolā
Džons Leklērs

Džons Leklērs (; dzimis 1969. gada 5. jūlijā) ir bijušais ASV hokejists, kreisās malas uzbrucējs. Nacionālajā hokeja līgā aizvadījis 967 spēles, tajās gūstot 819 punktus, 1993. gadā izcīnījis Stenlija kausu.

Spēlētāja karjera 
Profesionāļa karjeru Leklērs uzsāka 1990.—91. gada sezonā, kad debitēja NHL kluba Monreālas "Canadiens" sastāvā. Jau 1992.—93. gada sezonā hokejists "Canadiens" sastāvā nostiprinājās, kopā ar klubu izcīnot arī Stenlija kausu.

1995. gada februārī "Canadiens" Leklēru aizmainīja uz Filadelfijas "Flyers" vienību. Kluba sastāvā Leklērs spēlēja kopā ar Ēriku Lindrosu un aizvadīja lieliskas četras sezonas, katrā no tām atzīmējoties ar vismaz 87 punktiem, kļūstot par vienu no līgas labākajiem vārtu guvējiem.

Turpmākajās sezonās, Lindrosam pametot komandu, Leklēra rezultativitāte krita. Lielu daļu 2000.—01. gada sezonas uzbrucējs izlaida savainojuma dēļ, taču "Flyers" rindās spēlēja līdz pat 2003.—04. gada sezonas izskaņai.

2004.—05. gada NHL sezonas lokauta laikā Leklērs nespēlēja, taču pēc tam pievienojās Pitsburgas "Penguins" rindām, aizvadot kluba sastāvā vēl divas sezonas un noslēdzot savu spēlētāja karjeru.

ASV hokeja izlases rindās hokejists spēlējis 1998. un 2002. gada olimpiskajās spēlēs, 2002. gadā kopā ar komandu izcīnot sudraba medaļas.

Ārējās saites 

1969. gadā dzimušie
ASV hokejisti
Monreālas "Canadiens" spēlētāji
Filadelfijas "Flyers" spēlētāji
Pitsburgas "Penguins" spēlētāji
Stenlija kausa ieguvēji
Hokejisti 1998. gada ziemas olimpiskajās spēlēs
Hokejisti 2002. gada ziemas olimpiskajās spēlēs
Olimpiskās sudraba medaļas ieguvēji
Vērmontā dzimušie
Džeremijs Rēniks

Džeremijs Rēniks (; dzimis 1970. gada 17. janvārī) ir bijušais ASV hokejists, centra uzbrucējs. Savas karjeras laikā spēlējis septiņās NHL Visu Zvaigžņu spēlēs, 20 līgā aizvadītās sezonas atzīmējoties ar 1216 rezultativitātes punktiem.

Spēlētāja karjera 
Profesionālo karjeru Rēniks uzsāka 1988.—89. gada sezonā, debitējot NHL kluba Čikāgas "Blackhawks" sastāvā. Jau nākamajā sezonā Džeremijs bija viens no vadošajiem "Blackhawks" uzbrucējiem, gūstot 66 punktus. No 1991. līdz 1994. gadam trīs sezonas pēc kārtas Rēniks bija Čikāgas rezultatīvākais spēlētājs.

1996. gada vasarā Rēniks tika aizmainīts uz Fīniksas "Coyotes" vienību. Lai gan Rēnika rezultativitāte bija kritusies, no 1998.—99. līdz 2000.—01. gada sezonai uzbrucējs bija komandas rezultatīvākais spēlētājs.

2001. gada vasarā hokejists parakstīja līgumu ar Filadelfijas "Flyers" vienību, kluba sastāvā aizvadot nākamās trīs sezonas. 2005.—06. gada sezonu Rēniks aizvadīja Losandželosas "Kings" vienībā, nākamo gadu pavadīja Fīniksas "Coyotes" sastāvā, taču tad aizvadīja divas sezonas Sanhosē "Sharks" rindās, 2009. gadā beidzot savu karjeru.

ASV hokeja izlases sastāvā hokejists spēlējis 1998. un 2002. gada olimpiskajās spēlēs, 2002. gadā kopā ar komandu izcīnot sudraba medaļas. Rēniks piedalījies arī 1991. gada Pasaules čempionātā.

Ārējās saites 

1970. gadā dzimušie
ASV hokejisti
Čikāgas "Blackhawks" spēlētāji
Arizonas "Coyotes" spēlētāji
Filadelfijas "Flyers" spēlētāji
Losandželosas "Kings" spēlētāji
Sanhosē "Sharks" spēlētāji
Hokejisti 1998. gada ziemas olimpiskajās spēlēs
Hokejisti 2002. gada ziemas olimpiskajās spēlēs
Olimpiskās sudraba medaļas ieguvēji
NHL drafta pirmās kārtas izvēles
Bostonā dzimušie
Imants Pļaviņš

Imants Pļaviņš (dzimis  Ērgļos) ir latviešu basketbola treneris, tiesnesis un funkcionārs. Latvijas PSR Nopelniem bagātais treneris (1975).

1954. gadā absolvējis LVFKI. 1956. gadā uzsāka trenera karjeru. Strādājis Rīgas 2. Bērnu un jaunatnes sporta skolā, Valtera Basketbola skolā un BJBS Rīga/DSN. Starp viņa pazīstamākajiem audzēkņiem ir Ivars Žvīgurs, Igors Miglinieks, Anete Muižniece-Brice, Kārlis Muižnieks, Roberts Štelmahers. Vienā spēlē bijis Latvijas PSR vīriešu izlases treneris. 1959. gadā I. Pļaviņam tika piešķirta Vissavienības tiesneša kategorija. Laikā no 1973. līdz 1992. gadam viņš bija Latvijas Basketbola federācijas sekretārs, kā arī Latvijas Fiziskās kultūras un sporta komitejas Valsts treneris basketbolā.

I. Pļaviņš turpina strādāt ar jaunajiem basketbolistiem arī cienījamā vecumā, pārsvarā kā basketbola organizators, tomēr atsevišķus treniņus un spēles vadījis arī vēl 2018. gadā 88 gadu vecumā.

Atsauces

Ārējās saites 

 Latvijas basketbola Goda zāles profils

1929. gadā dzimušie
Ērgļos dzimušie
Latvijas basketbola treneri
Basketbola tiesneši
Henrieta Bīčere-Stova

Henrieta Bīčere-Stova (; dzimusi  Ličfīldā, ASV, mirusi  Hartfordā, ASV) bija rakstniece, aktīva vergturības atcelšanas aktīviste ASV, romāna Krusttēva Toma būda autore.

Biogrāfija 
Henrieta Bīčere dzimusi pazīstamā mācītāja Līmana Bīčera ģimenē. Viņas jaunākais brālis Henrijs Vords Bīčers gāja tēva pēdās un arī kļuva par mācītāju. Henrieta pēc izglītības iegūšanas ilgu laiku strādāja par skolotāju meiteņu sākumskolā. 1836. gadā viņa izgāja pie vīra, reliģijas mācības profesora Stova no Masačūsetsas.

Henrietas Bīčeres Stovas daiļrade lielā mērā bija veltīta cīņai pret vergturību, kā arī cīņai par sieviešu līdztiesību Amerikas sabiedrībā. Viens no viņas pirmajiem romāniem kļuva arī par viņas vispazīstamāko darbu - grāmata Krusttēva Toma būda gada laikā pēc iznākšanas tika pārdota 350 000 eksemplāros. Anglijā romāns piedzīvojis 35 atkārtotus izdevumus, bet pasaulē tas ir tulkots un izdots 20 valodās. Pēc grāmatas izdošanas viņai tika veltīta liela kritika un apvainojumi neobjektivitātē. Henrieta uz to atbildēja, uzrakstot Krusttēva Toma būdas atslēga (A Key to Uncle's Tom Cabin), kur skaidri parādīja, ka grāmatā aprakstītais ir ņemts no viņas dzīves.

Bibliogrāfija 
 - A New England Sketch (1834)
 - Mark Meriden (1841)
 Krusttēva Toma būda - Uncle Tom's Cabin (1852)
 - The Mayflower; or, Sketches of Scenes and Characters Among the Descendants of Pilgrims (Boston, 1882)
 Krusttēva Toma būdas atslēga - A Key to Uncle's Tom Cabin (1853)
 - Sunny memories of foreign lands (Boston, 1854)
 - Dred, A Tale of the Great Dismal Swamp (Boston, 1856)
 Mācītāja līgava - The Minister's Wooing (Boston, 1859)
 Ora salas pērle - The Pearl of Orr's Island (1862)
 Oldtaunieši - Old Town Folks (1869)
 - Lady Byron Vindicated (1870)
 - Sam Lawson's Oldtown Fireside Stories (Boston, 1872)
 Mana sieva un es - My Wife and I (Boston, 1871)
 - Pink and White Tyranny (Boston, 1871)
 - Woman in Sacred History (1873)
 - Palmetto leaves (Boston, 1873) 
 - We and Our Neighbors (1875)
 - Footsteps of the master (Boston, 1876)
 - Poganuc People (1878)
 - A dog’s mission (Boston, 1881).
 - The Poor Life (1890)

Atsauces un piezīmes 

Amerikāņu rakstnieki
19. gadsimta rakstnieki
Anglikāņu svētie
Sirakjūsas "Crunch"

Sirakjūsas "Crunch" () ir hokeja komanda, kas atrodas Sirakjūsā, Ņujorkas štatā, ASV, un spēlē Amerikas hokeja līgā. Tā savas pastāvēšanas vēsturē ne reizi nav izcīnījusi līgas čempiones titulu.

No 2005. līdz 2008. gadam trīs sezonas komandas sastāvā aizvadījis latviešu aizsargs Jēkabs Rēdlihs, savukārt no 2013. līdz 2017. gadam komandas rindās spēlēja latviešu vārtsargs Kristers Gudļevskis.

Ārējās saites 
 Eliteprospects.com komandas lapa

ASV hokeja klubi
Amerikas hokeja līgas klubi
Hēršijas "Bears"

Hēršijas "Bears" () ir hokeja komanda, kas atrodas Hēršijā, ASV, un spēlē Amerikas hokeja līgā. Tā ir vecākā aktīvā līgas komanda, kā arī vienlaicīgi, izcīnījusi 11 Kaldera kausus, arī līgas visu laiku titulētākā komanda.

2000.—01. gada sezonā divas spēles "Bears" sastāvā aizvadīja Raitis Ivanāns, taču no 2000. līdz 2005. gadam četras sezonas komandas rindās aizvadīja Agris Saviels.

Ārējās saites 
 Eliteprospects.com komandas lapa 

ASV hokeja klubi
Amerikas hokeja līgas klubi
Džo Nīvendaiks

Džo Nīvendaiks (; dzimis 1966. gada 10. septembrī) ir bijušais kanādiešu hokejists, centra uzbrucējs. Nīvendaiks 2011. gadā tika iekļauts Hokeja slavas zālē, ir trīskārtējs Stenlija kausa ieguvējs, kā arī 2002. gada olimpisko spēļu čempions.

Spēlētāja karjera 
Profesionāļa karjeru Nīvendaiks uzsāka 1986.—87. gada sezonā, kad, pabeidzis Kornela Universitāti, debitēja NHL kluba Kalgari "Flames" rindās. Nākamajā sezonā Nīvendaiks bija kļuvis jau par "Flames" pamatsastāva spēlētāju, sezonu noslēdzot jau kā visas līgas trešais rezultatīvākais spēlētājs, iegūstot arī Kaldera balvu, taču 1988.—89. gada sezonā kopā ar klubu pirmo reizi karjerā izcīnīja Stenlija kausu.

Arī turpmākajās sezonā Nīvendaiks demonstrēja stabilu sniegumu, negūstot mazāk par 82 punktiem sezonā. 1991.—92. gada sezonā uzbrucējs kļuva arī par "Flames" kapteini, šādā statusā aizvadot nākamās četras sezonas.

1995.—96. gada sezonas ievadā Nīvendaiks pēc ilgām cīņām panāca savu maiņu uz Dalasas "Stars" vienību, karjeru turpinot jaunajā klubā. 1998.—98. gada sezonā Nīvendaiks kopā ar "Stars" izcīnīja Stenlija kausu, kā izslēgšanas kārtas vērtīgākais spēlētājs iegūstot arī Kona Smita balvu.

2001.—02. gada sezonas gaitā Nīvendaiks tika aizmainīts uz Ņūdžersijas "Devils" vienību. "Devils" rindās 2002.—03. gada NHL sezonā uzbrucējs izcīnīja savu trešo Stenlija kausa titulu.

2003. gada vasarā Nīvendaiks pievienojās Toronto "Maple Leafs" rindām, 2004.—05. gada lokauta laikā nespēlēja, taču 2005. gada vasarā parakstīja divu gadu līgumu ar Floridas "Panthers", 2006. gada decembrī paziņojot par savas profesionālā spēlētāja karjeras beigšanu.

Kanādas hokeja izlases rindās spēlējis 1998. un 2002. gada olimpiskajās spēlēs, 2002. gadā izcīnot zeltu. Piedalījies arī 1990. gada Pasaules čempionātā.

Ārējās saites 

1966. gadā dzimušie
Kanādas hokejisti
Kalgari "Flames" spēlētāji
Dalasas "Stars" spēlētāji
Ņūdžersijas "Devils" spēlētāji
Toronto "Maple Leafs" spēlētāji
Floridas "Panthers" spēlētāji
Stenlija kausa ieguvēji
Hokejisti 1998. gada ziemas olimpiskajās spēlēs
Hokejisti 2002. gada ziemas olimpiskajās spēlēs
Olimpiskās zelta medaļas ieguvēji
Hokeja slavas zālē uzņemtie
Ontārio dzimušie
Tatjana Veinberga

Tatjana Veinberga (dzimusi  Rīgā, mirusi ) bija Latvijas volejboliste, kas karjeras laikā pārstāvēja PSRS izlasi.

Karjeras sākumā nodarbojusies arī ar airēšanu. Volejbolu spēlējusi "Daugava"/LVU, "Elektrons", "Straume" komandās. Piedalījusies , kur PSRS izlases sastāvā izcīnījusi zelta medaļu. T. Veinberga kļuva par pirmo un pašlaik vienīgo Latvijas sportisti, kas kļuvusi par olimpisko čempioni volejbolā.

Atsauces

Ārējās saites 
 LOK profils 

1943. gadā dzimušie
Rīgā dzimušie
2008. gadā mirušie
Latvijas volejbolistes
PSRS volejbolisti
1968. gada vasaras olimpisko spēļu dalībnieki
Olimpiskās zelta medaļas ieguvēji
Latvijas olimpiskie medaļnieki
Latvijas Universitātes absolventi
Patriks

Patriks var būt:

 Nolans Patriks;
 Ričards Patriks.

Uzvārdi
The Scarecrow

The Scarecrow ir desmitā dziesma britu psihodēliskā roka grupas Pink Floyd debijas albumā The Piper at the Gates of Dawn, taču tā bija pieejama jau agrāk kā singla See Emily Play B-puse. Dziesmas autors ir Sids Barets, bet producents - Normens Smits.

Konteksts 
Dziesmas teksts ir eksitenciālas pārdomas. Sids Barets salīdzina savu eksistenci ar putnubiedēkļa, (Angliski "The Scarecrow" - "putnubiedēklis") kurš, lai gan ir "skumjāks", atrodas tālāk no savas bojāejas.

Amerikāņu singls, ko izdeva Tower Records, tika izdots trīs reizes starp 1967. gada jūliju un 1968. gada beigām, taču nevienu reizi tam neizdevās sasniegt tādus panākumus kā Anglijā.

Mūziķu sastāvs 
Sids Barets - ģitāra, vokāls
Riks Raits - Farfisa elektroērģeles
Rodžers Voterss - basģitāra
Niks Meisons - perkusijas

Pink Floyd
1967. gada singli

it:See Emily Play/The Scarecrow#The Scarecrow
Inta Kļimoviča-Drēviņa

Inta Kļimoviča-Drēviņa (dzimusi Kļimoviča  Vārvē) ir bijusī Latvijas vieglatlēte, kas startēja 400 m distancē un pārstāvēja PSRS izlasi.

Izglītību ieguvusi LVFKI, ko absolvējusi 1977. gadā.

Karjera 
Nopietni ar skriešanu sākusi nodarboties 18 gadu vecumā. Piedalījusies  Monreālā. Tajās izcīnīja bronzas medaļu 4×400 metru stafetē (3:24,24 min). Tāpat bronzu izcīnījusi 1974. gada Eiropas čempionātā Romā 4×400 metru stafetē PSRS izlases sastāvā. 1975. gada Eiropas čempionātā telpās izcīnījusi zeltu 4×2 apļu stafetē un bronzu individuālajā 400 metru distancē (42,80 s). Vairākas medaļas sportiste izcīnījusi PSRS čempionātā, tai skaitā vienreiz kļuva par valsts čempioni telpās. 1975. un 1980. gadā uzvarējusi Rīgas kausu sacensībās. 14 reizes uzvarējusi Latvijas PSR čempionātā.  PSRS izlases sastāvā uzstādīja pasaules rekordu 4x440 jardu stafetē — 3:29,1 min. Astoņas reizes labojusi Latvijas rekordus. I. Kļimoviča-Drēviņa ir pašreizējo Latvijas rekordu 4×200 m un 4×400 m distancēs lidzautore. 400 m distancē viņai pieder viens no labākajiem personiskajiem rekordiem Latvijas vēsturē (51,49 s).

Personiskie rekordi

Atsauces

Ārējās saites 

1951. gadā dzimušie
Latvijas vieglatlētes
Pasaules rekordisti vieglatlētikā
1976. gada vasaras olimpisko spēļu dalībnieki
Olimpiskās bronzas medaļas ieguvēji
Latvijas olimpiskie medaļnieki
Latvijas Sporta pedagoģijas akadēmijas absolventi
Ventspils novadā dzimušie
Rīgā dzimušie
Sprinteri
Olimpiskie bronzas medaļnieki vieglatlētikā
Oļegs Antropovs

Oļegs Antropovs (dzimis ) ir bijušais krievu tautības PSRS un Latvijas volejbolists, tagad volejbola treneris. 

Piedalījies , kurās PSRS izlases sastāvā tika izcīnīta uzvara. Spēļu laikā viņš izlasē pārstāvēja Kazahijas PSR. Pēc medaļas izcīnīšanas apmeties uz dzīvi Latvijā (kopš 1971. gada). 1969. gadā tika izcīnīta 3. vieta Pasaules kausa izcīņā.

Pārstāvējis Alma-Atas "Burevestņik" (1966—1971) un Rīgas "Radiotehniķi" (1972—1978). Vairākas reizes izcīnījis dažāda kaluma medaļas PSRS čempionātā (1969. gadā izcīnīts čempiontituls), trīs reizes kļuva par Eiropas valstu kausu ieguvēju kausa ieguvēju un divas — Eiropas valstu čempionvienību kausa ieguvēju (1970, 1971).

Pēc sportista karjeras beigām 1979. gadā kļuvis par treneri. Vadījis Latvijas, Horvātijas, Slovākijas, Krievijas, Japānas klubus.

Atsauces

Ārējās saites 

1947. gadā dzimušie
Latvijas volejbolisti
Kazahstānas volejbolisti
PSRS volejbolisti
Latvijas volejbola treneri
1968. gada vasaras olimpisko spēļu dalībnieki
Olimpiskie zelta medaļnieki volejbolā
Padomju Savienības olimpiskie zelta medaļnieki
PSRS Nopelniem bagātie sporta meistari
Antropovs

Antropovs (; sieviešu dzimtē Antropova (Антро́пова)) ir krievu cilmes uzvārds. Cilvēki ar šo uzvārdu:
 Nikolajs Antropovs (1980) — Kazahstānas hokejists;
 Oļegs Antropovs (1947) — Latvijas volejbolists.

Krievu uzvārdi
Tamarinds

Indijas tamarinds (Tamarindus indica) ir mūžzaļš tauriņziežu dzimtas koks. Tā dabiskais izplatības areāls ir Āfrikas tropiskais apvidus, tomēr to kā krāšņumaugu un ēdamo augļu dēļ plaši kultivē arī citur pasaulē. Tamarinda augļi tiek izmantoti galvenokārt Austrumu ēdienos, dzērienos un medicīnā. Eiropā tamarinda augļi sākotnēji tika ievesti no Indijas, tāpēc tas tiek saukts par Indijas tamarindu. Tamarinda koki izaug aptuveni 24 metru augsti. Tā ziedi parasti ir baltā vai dzeltenā krāsā.

Tauriņziežu dzimta
Garšaugi
Krāšņumaugi
Halle

Halle () ir pilsēta Saksijā-Anhaltē, Vācijā. Lai atšķirtu šo pilsētu no Ziemeļreinā-Vestfālenē esošas pilsētas ar tādu pašu nosaukumu, parasti Saksijā-Anhaltē esošo pilsētu dēvē par Halli pie Zāles. Halle ir lielākā pilsēta Saksijas-Anhaltes federālajā zemē.

Vēsture 
Saskaņā ar vēstures dokumentiem, pilsēta ir bijusi Hanzas savienībā vismaz kopš 1281. gada.
1694. gadā te tika dibināta Halles universitāte, kas 20. gadsimtā ir apvienojusies ar Vitenbergas universitāti, izveidojot Mārtiņa Lutera Halles-Vitenbergas universitāti.

Cilvēki 
Hallē ir dzimis komponists Georgs Frīdrihs Hendelis.

Ārējās saites 

 

Vācijas pilsētas
Saksija-Anhalte
Žordi Alba

Žordi Alba (; dzimis ) ir spāņu futbolists, spēlē aizsarga un pussarga pozīcijās, Spānijas futbola izlases dalībnieks. Pašlaik (2021) pārstāv Spānijas La Liga klubu FC Barcelona.

Visu karjeru aizvadījis Spānijā. Jaunieša vecumā futbolista karjeru sācis FC Barcelona, taču profesionālā līmenī debitējis Valencia kluba sastāvā.

Spānijas izlases sastāvā izcīnījis uzvaru . gada Eiropas čempionātā. Spēlējis vēl 2014. gada FIFA Pasaules kausā un 2016. gada Eiropas čempionātā.

Sasniegumi 
Barcelona

 Spānijas La Liga: 2012–13, 2014–15, 2015–16, 2017–18, 2018–19
 Copa del Rey: 2014–15, 2015–16, 2016–17, 2017–18
 Supercopa de España: 2013, 2016, 2018
 UEFA Čempionu līga: 2014–15
 FIFA Klubu Pasaules kauss: 2015

Spānija

 Eiropas čempionāts futbolā: 2012

Ārējās saites 

1989. gadā dzimušie
Katalonijā dzimušie
Spānijas futbolisti
Spānijas izlases futbolisti
2014. gada FIFA Pasaules kausa spēlētāji
2012. gada Eiropas čempionāta futbolā spēlētāji
2012. gada vasaras olimpisko spēļu dalībnieki
2016. gada Eiropas čempionāta futbolā spēlētāji
2018. gada FIFA Pasaules kausa spēlētāji
Valencia CF spēlētāji
FC Barcelona spēlētāji
2020. gada Eiropas čempionāta futbolā spēlētāji
2022. gada FIFA Pasaules kausa spēlētāji
Šāhruhs Hāns

Šāhruhs Hāns (, , ; dzimis ) ir indiešu aktieris, filmu producents un televīzijas personība. Viņš tiek saukts par “Bolivudas karali” un “Karali Hānu”. Šāhruhs Hāns ir filmējies vairāk nekā 80 hindu filmās. Pateicoties ieguldījumam kino industrijā, viņš ir saņēmis vairākus apbalvojumus, tai skaitā 15 Filmfare balvas (hindu kinoindustrijas "Oskars") no 39 nominācijām. 2005. gadā Indijas valdība Šāhruham Hānam piešķīra ceturto augstāko civilo apbalvojumu Padma Shri, 2013. gadā kļuva par UNESCO Labās gribas vēstnieku, bet 2014. gadā Francija viņa piešķira Goda Leģiona ordeni. Ir ļoti populārs aktieris ne tikai Indijā, bet arī citās Āzijas valstīs. Pēc auditorijas un ienākumiem ir viens no visveiksmīgākajiem filmu aktieriem pasaulē.

Šāhruhs Hāns ir ieguvis bakalaura grādu ekonomikā. Pēc studiju pabeigšanas pievērsies aktiera karjerai. No 1988. gada piedalījās dažādos indiešu seriālos. 1992. gadā viņš debitēja pirmajā Bolivudā ar lomu filmā Deewana. Pēc tam vairākās filmās kā Darr (1993), Baazigar (1993) un Anjaam (1994) attēloja ļaundara tēlu, bet tad kļuva par romantisko kinofilmu aktieri, piedalījās tādās filmās kā Dilwale Dulhania Le Jayenge (1995), Dil To Pagal Hai (1997), Kuch Kuch Hota Hai (1998) un Kabhi Khushi Kabhie Gham... (2001). Viņš ir tēlojis arī alkoholiķi filmā Devdas (2002), NASA zinātnieku filmā Swades (2004), hokeja treneri filmā Chak De! India (2007) un vīrieti ar Aspergera sindromu filmā My Name Is Khan (2010). Piedalījies daudzās filmās, kas saistītas ar indiešu nacionālo identitāti, kā arī par seksuālām, rasu, sociālām un reliģiskām atšķirībām un netaisnīgumu.

Kopš 2015. gada Šāhruhs Hāns ir viens no līdzīpašniekiem filmu producēšanas uzņēmumam Red Chillies Entertainment. Viņam pieder arī Indijas Kriketa premjerlīgas klubs Kolkata Knight Riders un Karību Kriketa premjerlīgas klubs Trinbago Knight Riders. Šāhruhs Hāns bieži ir televīzijas programmu un balvu pasniegšanas ceremoniju vadītājs.

Atsauces

Ārējās saites 

 
 
 

1965. gadā dzimušie
Indiešu kinoaktieri
Ar Goda Leģiona ordeni apbalvotie
Astra Biltauere

Astra Biltauere-Rubene (dzimusi  Rīgā), labāk pazīstama kā Astra Biltauere, ir bijusī Latvijas volejboliste, kas pārstāvēja PSRS izlasi.

Piedalījusies , kurās PSRS izlases sastāvā izcīnījusi sudraba medaļu, pati sportiste piedalījās vienā spēlē. A. Biltauere-Rubene ir spēlējusi "Daugavas" (1962—1965) un "Elektrons" (1969—1973) komandās. Tāpat laikā no 1962. līdz 1971. gadam pārstāvējusi Latvijas PSR izlasi (ar pārtraukumu). Sportiste vairākas reizes izcīnījusi Latvijas PSR čempiones titulu.

Atsauces

Ārējās saites 

1944. gadā dzimušie
Rīgā dzimušie
Latvijas volejbolistes
PSRS volejbolisti
1964. gada vasaras olimpisko spēļu dalībnieki
Olimpiskās sudraba medaļas ieguvēji
Latvijas olimpiskie medaļnieki
Aivars Lazdenieks

Aivars Lazdenieks (dzimis ) ir bijušais Latvijas airētājs, kas pārstāvēja PSRS izlasi.

Biogrāfija 
Piedalījies  Monreālā, kurās izcīnīja sudraba medaļu pārairu četriniekā kopā ar Jevgeņiju Duļejevu, Juriju Jakimovu un Vitautu Butku. Sacensību priekšsacīkstēs tika ieņemta pirmā vieta.

1974. gadā kļuva par PSRS čempionu junioriem vieniniekos. 1975. gadā A. Lazdenieks kļuva par Pasaules čempionāta bronzas medaļas laureātu pārairu četriniekā. Nākamajā gadā izcīnīja zeltu PSRS čempionātā šajā disciplīnā.

1986. gadā absolvējis LVFKI.

Atsauces 
Kopējās

Ārējās saites 

1954. gadā dzimušie
Latvijas airētāji
1976. gada vasaras olimpisko spēļu dalībnieki
Olimpiskās sudraba medaļas ieguvēji
Latvijas olimpiskie medaļnieki
Olimpiskie sudraba medaļnieki airēšanā